સરકારે વચન મુજબ પ૦ ટકા વળતર સાથેના લધુતમ ટેકાના ભાવ જાહેર કરવાની તૈયારી દર્શાવી વિરોધપક્ષોના મોઢા બંધ કર્યા છે. જો કે વાવેતર પહેલા ટેકાના ભાવ જાહેર કરવામાં આવે તેવી ઇચ્છા ખેડુતોની હતી. સરકારે લધુતમ ટેકાના ભાવમાં ચોખા અને ઘંઉને બાકાત રાખ્યા છે. જો કે કપાસ, બાજરી અને મગફળી સહીત ૧૭ થી વધુ પેદાશોને આવરી લીધી છે. હાલના ટેકાના ભાવની સરખામણીએ નવા ભાવમાં સૌથી વધુ ફાયદો રાગીનું ઉત્પાદન કરનારને થશે.